Албания фаунасы

Албания фаунасында  омыртқалы және омыртқасыз жануарлардың 15 600-ден астам түрі бар. Жапырақты орманның кең массивтері кейбір жыртқыштар мен кеміргіштерге баспана болады.  Қарағайлы ормандарда - қоңыр аюлар, суырлар, сілеусіндер мен аққалақтар мекендейді. 
 Жануарлар әлемі 
Албания жануарлар әлеміне онша бай емес. Ел аумағының шамамен төрттен бір бөлігін ормандар алып жатыр, дегенмен олардың аумағы 20 ғасырдың соңынан бастап тез қысқарып келеді. Құрамы жағынан елдің жануарлар әлемі — Орталық Еуропа мен Жерорта теңізі фаунасының қоспасы.

Мемлекеттің халқы аз қоныстанған аудандарында сүтқоректілердің кей түрлері кездеседі. Жағалаудағы аудандарда суда жүзетін құстар бар. Бауырымен жорғалаушылардың арасында — жыландар, сұр жыландар, кесірткелер, геккондар (жармасқылар) мен тасбақалар кездеседіhttp://www.cooper-tour.ru/informacija-o-stranah/47.html .

Албания аумағындағы фаунаның түрлерінің саны шамамен төмендегідей.
 Құстар — 350 түр;
 Тұщы су және теңіз балықтары — 330 түр;
 Сүтқоректілер — 80 түр;

Сонымен қатар фаунаның кейбір өкілдеріне жойылу қаупі төніп тұр. Бұған жануарлардың 91 түрі жатады, соның ішінде: 
 Далматиндік бірқазан;
 Европа теңіз бекірелері.

Елдің оңтүстігіндегі Роккидің жағалау аймақтарын мекендейтін Жерорта теңізі итбалығына да қауіп төніп тұрhttp://www.letokurgan.ru/flora_i_fauna_albanii/ .  

Албанияда 76 мың гектарды (1997) құрайтын 6 ұлттық саябақ, 24 қорық және табиғи ескерткіштер бар, бұл ел аумағының шамамен 1%-ыhttp://www.turlocman.ru/albania/animals ..

 Сүтқоректілер 
Ел аумағында сүтқоректілердің 80 түрі тіркелген. Жыртқыштардан қасқыр, түлкі, шиебөрі, қоңыр аю және қарапайым сілеусін кездеседі. Сондай-ақ, кейбір аймақтарда  бұғы, кермарал, қабан жиі кездеседі.
Жарқанаттардың 20 түрі, жағалау суларында дельфиндердің 4 түрі, соның ішінде косаткалар да барhttps://yandex.kz/turbo/google-info.org/s/8440245/1/fauna-albanii.html .

 Құстар 
Албания фаунасында қарғаларды, торғайларды, жалпақтұмсық үйректерді, шілдердің екі түрін, қырғауыл мен құтандарды кездестіруге болады. Шілдердің сирек кездесетін екі түрі биік таулардағы қарағайлы ормандарды мекендейді.
Жыртқыш құстар, соның ішінде бүркіттер, сұңқарлар, қаршыға, қырғилар және үкілердің бірнеше түрлері мекен етеді. 

Албанияда жыл құстарының арасында бұлбұлдар, дегелектер, қарлығаштар, көкектер, бозторғайлар, сайрақтар, қаздар, кептерлер және жылқышылар туысы ормандарда кеңінен кездеседі.

 Бауырмен жорғалаушылар мен қосмекенділер 
Албанияда бауырымен жорғалаушылардың 46 түрі тіркелген. Адрия теңізінің жағасында өсетін теңіз тасбақаларының 4 түрі: бисса, жасыл тасбақа, үлкен тасбақа және терілі тасбақа кездеседі.

Бауырымен жорғалаушылар арасында тасбақаның 5, жыланның 17, кесірткелердің 18 түрі белгілі. Сондай-ақ, Албанияда қосмекенділердің 16 түрі мекендейді.

 Балықтар 
Албания суларында балықтың 260-қа жуық түрі мекендейді, Жерорта теңізінің ең көп таралған балық түрлері жағалау бойында және тау өзендерінде басым болатын бақтақ (форель) балығы.
Көлдерде тұқы, жылан балықтар және басқа да тұщы су балықтары мекендейді, сонымен қатар жағалауларда кәмшаттарды кездестіруге боладыhttps://natworld.info/raznoe-o-prirode/priroda-albanii .

 Омыртқасыздар 
Албанияда жәндіктердің 4000 түрі бар. Оның ішінде күндізгі көбелектің 187 түрі, инеліктердің 55 түрі, құмырсқа арыстандарының 14 түрі, жылғалықтардың 50 түрі және барылдауық қоңыздардың 500-ге жуық түрі бар.

Елде өрмекшітәрізділердің 335 түрі тіркелген.

Албания аумағында жер үсті және тұщы су моллюскаларының 400-ге жуық түрі белгілі, олардың көпшілігі эндемикалық болып табылады.

 Дереккөздер 

Санат:Елдер бойынша фауна
Санат:Албания географиясы